|  |  |
| --- | --- |
| ГРБОВИ ЗА МЕМОРАНДУМ | **РЕПУБЛИКА СРБИЈА****АУТОНОМНА ПОКРАЈИНА ВОЈВОДИНА****ПОКРАЈИНСКИ СЕКРЕТАРИЈАТ ЗА****ВИСОКО ОБРАЗОВАЊЕ И НАУЧНОИСТРАЖИВАЧКУ ДЕЛАТНОСТ** |

На основу члана 11. раздео 13, чланова 21, 22, 24, 25. и 26. Покрајинске скупштинске одлуке о буџету Аутономне покрајине Војводине за 2023. годину („Службени лист АПВ“, 54/2022, 27/2023 и 35/2023), члана 2. став 1. тачка 3. алинеја 5. и члана 5.  Покрајинске скупштинске одлуке о додели буџетских средстава за финансирање и суфинансирање програмских активности и пројеката у области високог образовања, студентског стандарда и научноистраживачке делатности у Аутономној покрајини Војводини („Службени лист АП Војводине“, бр. 9/2021) и члана 3. Правилника о поступку за доделу Признања за научну изузетност истраживачима на територији АП Војводине („Службени лист АПВ“, број 44/2022), Покрајински секретаријат за високо образовање и научноистраживачку делатност расписује

**ЈАВНИ ПОЗИВ**

**за подношење пријаве за доделу Признања за научну изузетност**

 Покрајински секретаријат за високо образовање и научноистраживачку делатност упућује јавни позив свим заинтересованим истраживачима, који су запослени у научноистраживачким организацијама на територији Аутономне покрајине Војводине, да се пријаве за доделу Признања за научну изузетност, које се додељује најцитиранијим истраживачима у оквиру одговарајуће области, односно подобласти, за резултате постигнуте у 2022. години.

 Правилником о поступку за доделу Признања за научну изузетност истраживачима на територији АП Војводине („Службени лист АПВ, број 44/2022), који се може преузети са сајта [www.apv.visokoobrazovanje.vojvodina.gov.rs](http://www.apv.visokoobrazovanje.vojvodina.gov.rs) прописане су области, односно подобласти.

За реализацију доделе Признања за научну изузетност, Финансијским планом Секретаријата за 2023. годину планирана су средства у износу од 5.500.000,00 динара.

Право конкурисања имају сви истраживачи са пребивалиштем на територији АП Војводине, који су запослени на некој од научноистраживачких организација у АП Војводини.

Пријава се подноси у писаној форми, на обрасцу који прописује Секретаријат и мора бити оверена од стране одговорног лица научноистраживачке организације на територији АП Војводине, у којој истраживач има заснован радни однос.

 Пријава треба да садржи следећу документацију:

1. Образац пријаве за доделу Признања за научну изузетност (преузима се са сајта [www.apv.visokoobrazovanje.vojvodina.gov.rs)](http://www.apv.visokoobrazovanje.vojvodina.gov.rs));
2. кратку професионалну биографију;
3. списак научних радова са бројем цитата у 2022. години;
4. фотокопију личне карте, односно очитана лична карта за кандидата;
5. образац изјаве (преузима се са сајта [www.apv.visokoobrazovanje.vojvodina.gov.rs)](http://www.apv.visokoobrazovanje.vojvodina.gov.rs)).

 Јавни позив за подношење пријаве за доделу Признања за научну изузетност отворен је **од 3. до 24. новембра 2023. године**. Пријаве се достављају поштом препоручено са назнаком **Јавни позив за подношење пријаве за доделу Признања за научну изузетност,** Покрајински секретаријат за високо образовање и научноистраживачку делатност, Булевар Михајла Пупина 16, 21000 Нови Сад.

 Признање за научну изузетност додељује се за три најцитиранија истраживача у оквиру сваке области, односно подобласти, у виду дипломе и у новчаном износу.

Додатне информације могу се добити у Покрајинском секретаријату за високо образовање и научноистраживачку делатност телефоном на број 021/487-4550 или путем електронске поште: danijela.culic@vojvodina.gov.rs